Χρήστος Κωνσταντόπουλος (τραγουδιστής)

Ο Χρήστος Κωνσταντόπουλος (Πάτρα, 15 Αυγούστου 1985) είναι Έλληνας τραγουδιστής, συνθέτης και στιχουργός της έντεχνης & ροκ μουσικής.

 Βιογραφία 
Γεννήθηκε στην Πάτρα. Αδερφή του είναι η ποιήτρια Νίκη Κωνσταντοπούλου. Παρακολούθησε μαθήματα μουσικής (θεωρητικά, σολφέζ, αρμονία), φωνητικής και κιθάρας στο ωδείο Paganini στην Πάτρα. Επίσης, παρακολούθησε μαθήματα φωνητικής με την υψίφωνο της Εθνικής Λυρικής Σκηνής Δέσποινα Κάτσαρη, στην Αθήνα καθώς και ένα διετές Σεμινάριο Μουσικής & Φωνητικής Εξερεύνησης στο Πυθαγόρειο Ωδείο στην Άνοιξη Αττικής.

 Πρώτα χρόνια 
Από το 2005 ξεκινάει να εμφανίζεται επαγγελματικά ως τραγουδιστής σε νυχτερινά κέντρα και μουσικές σκηνές της Πάτρας (Χάραμα, Αίγλη, Ποικίλη Στοά κ.α.) αλλά και ως ερμηνευτής στις θεατρικές παραστάσεις Το παράπονο του νεκροθάπτου του Ε. Ροϊδη (Θέατρο Πολιτεία), και Η γυναίκα της Πάτρας του Γιώργου Χρονά (Θέατρο Παλαιό Πτωχοκομείο) κ.α.

 Επόμενες συνεργασίες 
Το καλοκαίρι του 2009 μετακομίζει στο κέντρο της Αθήνας όπου ζει μέχρι και σήμερα. Πρωτοεμφανίστηκε στη δισκογραφία το 2011 ερμηνεύοντας 4 τραγούδια στο άλμπουμ του Νότη Μαυρουδή Στου χρόνου τις καταπακτές (Protasis Music). Από το 2010 συνεργάστηκε με το συνθέτη πραγματοποιώντας πάνω από  50 συναυλίες και μουσικές παραστάσεις σε όλη την Ελλάδα.

Το 2014 κυκλοφορεί το πρώτο προσωπικό του άλμπουμ Προορισμός από τη Phonograph Music σε μουσική των Χρήστου Κωνσταντόπουλου και Γιώργου Δίπλα και στίχους των Διονύση Καρατζά, Χριστόφορου Μπαλαμπανίδη, Χρίστου Γ. Παπαδόπουλου, Νίκης Κωνσταντοπούλου, Κωνσταντίνου Μάγνη και Νίκου Λαδικού.

Τον Απρίλιο του 2017 κυκλοφορεί μέσω του καναλιού του ChristosKonstantopoulos Official στο youtube το  τραγούδι Σκουριά σε μουσική Χρίστου Θεοδώρου και στίχους Μάνου Ορφανουδάκη.

Τον Οκτώβριο του 2018 παρουσιάζει το τραγούδι Τα αντίθετα μαζί  σε μουσική Χρίστου Θεοδώρου και στίχους Νίκου Μωραΐτη. Κυκλοφορεί από την Celestial Keys Records.

Τον Οκτώβριο του 2020 κυκλοφορεί μέσω του καναλιού του ChristosKonstantopoulos Official στο youtube το τραγούδι Κλειστή Μου Θάλασσα σε μουσική και στίχους δικούς του.

Έχει συμμετάσχει σε πολλές μουσικές & θεατρικές παραστάσεις καθώς και στην μουσική παράσταση της Ευρυδίκης Εγώ, η Edith & o Elvis..Το μπλε ταξίδι σε σκηνοθεσία Κωνσταντίνου Ρήγου στο Γυάλινο Μουσικό Θέατρο στην Αθήνα και στο Θέατρο Βεργίνα στη Θεσσαλονίκη.

Έχει συνεργαστεί με την Πολυφωνική Χορωδία Πατρών (αφιέρωμα στους Μάνο Χατζιδάκι & Μίκη Θεοδωράκη) στο Αρχαιολογικό Μουσείο Πάτρας , την Πατραϊκή Μαντολινάτα (αφιέρωμα στο ρεμπέτικο τραγούδι), το Γυναικείο Φωνητικό Σύνολο Αντηχώ (αφιέρωμα στον Νίκο Καββαδία), Αφιέρωμα στο συνθέτη Θάνο Μικρούτσικο κ.α.

Τηλεοπτικά, έχει εμφανιστεί στις εκπομπές Στην υγειά μας ρε παιδιά του Σπύρου Παπαδόπουλου (ΕΡΤ), Οι παρέες φτιάχνουν ιστορία του Σεραφείμ Φυντανίδη (ΕΡΤ), Μεγάλοι Έλληνες συνθέτες (ΕΡΤ) κ.α.

Έχει συνεργαστεί με καταξιωμένους συνθέτες και τραγουδιστές: Γιάννης Σπανός, Angélique Ionatos (Αγγελική Ιονάτου) , Ελένη Βιτάλη, Μανώλης Μητσιάς, Γιώτα Νέγκα, Μίλτος Πασχαλίδης κ.α.

Κατά καιρούς, παρουσιάζει δικές του  μουσικές παραστάσεις (Προορισμός, Έρωτα εσύ, Το ταξίδι στα λιμάνια του κόσμου κ.α.) σε μουσικές σκηνές και θέατρα της Ελλάδας (Half Note, Athenaeum, Ιανός, Φιλολογικός Σύλλογος Παρνασσός, Σφίγγα, Ίλιον Plus, Το τρένο Στο Ρουφ, Χυτήριο, Αγορά κ.α.)

Το φθινόπωρο του 2024 κυκλοφορεί μέσω του καναλιού του ChristosKonstantopoulos Official στο YouTube το τραγούδι του Προστάτεψέ Με σε μουσική και στίχους δικούς του. 

Την Άνοιξη του 2024 ο Χρήστος Κωνσταντόπουλος πραγματοποίησε μαζί με τον κιθαριστή Γιώργο Ρήγα μία σειρά παραστάσεων αφιερωμένη στον μεγάλο ποιητή Νίκο Καββαδία στην ιστορική μπουάτ Απανεμιά.

 Δισκογραφία 
 Albums 
+ΈτοςΤίτλοςΠεριεχόμενοΕρμηνευτήςΣυνθέτηςΣτιχουργόςΔισκογραφική Εταιρεία2014Προορισμός Προορισμός
 Αερόστατο
 Χρυσόμαυρο πουλί
 Φωτογραφίες χάρτινες
 Το θηρίο
 Μαύρο τανγκό (Θα δεις)
 Ο έρωτας λένε
 Ο δράκος χρόνος
 Δυαράκια
 Ένα τραγούδι για το δρόμοΧρήστος ΚωνσταντόπουλοςΧρήστος Κωνσταντόπουλος, Γιώργος ΔίπλαςΔιονύσης Καρατζάς, Χρίστος Γ. Παπαδόπουλος, Χριστόφορος Μπαλαμπανίδης, Νίκη Κωνσταντοπούλου, Κωνσταντίνος Μάγνης, Νίκος ΛαδικόςPhonograph Music

 Singles 
+ΈτοςΤίτλοςΕρμηνευτήςΣυνθέτηςΣτιχουργόςΔισκογραφική Εταιρεία2017ΣκουριάΧρήστος ΚωνσταντόπουλοςΧρίστος ΘεοδώρουΜάνος Ορφανουδάκης ChristosKonstantopoulos Official2018Τα αντίθετα μαζίΧρήστος ΚωνσταντόπουλοςΧρίστος ΘεοδώρουΝίκος ΜωραϊτηςCelestial Keys Records2018Ο έρωτας λένε..Χρήστος ΚωνσταντόπουλοςΓιώργος ΔίπλαςΚωνσταντίνος ΜάγνηςCelestial Keys Records (Re-release)2020Κλειστή μου θάλασσαΧρήστος ΚωνσταντόπουλοςΧρήστος ΚωνσταντόπουλοςΧρήστος ΚωνσταντόπουλοςChristosKonstantopoulos Official2024Προστάτεψέ ΜεΧρήστος ΚωνσταντόπουλοςΧρήστος ΚωνσταντόπουλοςΧρήστος ΚωνσταντόπουλοςChristosKonstantopoulos
Official

 Συμμετοχές 
+ΈτοςΤίτλοςΠεριεχόμενοΕρμηνευτήςΣυνθέτηςΣτιχουργόςΔισκογραφική Εταιρεία2011Στου Χρόνου Τις Καταπακτές
(Νότης Μαυρουδής)Ερωτικό (Σούγκαρλαντ)

Σε χρόνο παρακείμενο

Μπάτης 

Κόκκινο 
 Χρήστος ΚωνσταντόπουλοςΝότης Μαυρουδής Άκος Δασκαλόπουλος

 Χρίστος Γ.Παπαδόπουλος

 Μαίρη Φασουλάκη

 Χρίστος Γ.ΠαπαδόπουλοςProtasis Music2015Εγώ, η Edith & ο Elvis..Το μπλε ταξίδι / DVD
(Ευρυδίκη)Paint it black
Proud Mary
Hound dog
Blue suede shoesΕυρυδίκη,
Χρήστος ΚωνσταντόπουλοςKeith Richards, Michael Phillip Jagger, John Fogerty, Mike Stoller, Carl PerkinsKeith Richards, Michael Phillip Jagger, John Fogerty, Mike Stoller, Carl Perkins14Music

 Παραπομπές 

23. https://www.topontiki.gr/2024/11/11/christos-konstantopoulos-kikloforise-to-neo-tou-tragoudi-prostatepse-me-se-mousiki-stichous-tou-idiou/

 Εξωτερικοί σύνδεσμοι 

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες μουσικοί